<classify> UONGOZI wa Yanga umeunda kamati maalumu iliyojaa wabunge, wadau na viongozi mbalimbali wa nchi na klabu hiyo itakayosimamia uzinduzi na uhamasishaji rasmi wa kampeni ya kuchangia iliyoanzishwa hivi karibuni.Hivi karibuni benchi la ufundi la Yanga likiongozwa na Kocha Mkuu Mwinyi Zahera lilianzisha akaunti maalumu na kuwahimiza wanachama na mashabiki kuchangia fedha kwa ajili ya usajili wa msimu ujao. Zahera amebuni njia hiyo baada ya timu kujiendesha bila mfadhili tangu alijiuzulu aliyekuwa mwenyekiti wao Yusuf Manji aliyekuwa pia akidhamini timu hiyo.Kwa mujibu wa taarifa ya msemaji wa klabu hiyo Dismas Ten jana, Kamati hiyo itaongozwa na Mwenyekiti Antony Mavunde, Makamu Mwenyekiti Lucas Mashauri na Katibu ni Mhandisi Deo Mutta. Wajumbe waliotajwa ni Samwel Lukumay, Hussein Nyika, Hussein Ndama, Hussein Yahya, Omari Kaya, Ten, Mussa Katabaro, Thobias Lingalangala, Abdallah Bin Kleb, Said Mrisho, Issa Kipemba, Debora Mkemwa na Abdulmalik Hassan.Wengine ni Madaraka Marumbo, Clifford Lugora, Athuman Kihamia, Nsubisi Mwasandende, Dk. David Ruhango, Jokate Mwegelo, Said Ntimizi, Pelegrinius Rutayunga, Yanga Makaga, Hamad Islam na Jimmy Mafufu. Awali, Zahera alisema zinahitajika sh bilioni nne kwa ajili ya kufanya usajili mkubwa msimu ujao.  <topic>: MICHEZO 